Lav et referat af nedenstående tekst:

Tekst:
Sarah Svalgaard fra Aalborg var en af de rundt regnet 250 opsagte covid-19 podere, der onsdag var samlet til jobmesse i Vejgaard Hallen. Hun er snart færdig med at stikke en podepind i halsen på folk, for behovet for coronatests er faldet drastisk. Derfor er hun på jagt efter et nyt job. Og der var hele 20 forskellige virksomheder, som gerne ville have fingre i de opsagte podere, der alle har arbejdet enten hos Falck eller Aalborg Kommunes testenhed. Interesseret i journalistik Sarah Svalgaard, der for tiden tager et sabbatår, håbede, at en snak med arbejdsgiverne på jobmessen kunne give anledning til at få sendt en masse ansøgninger af sted. - Jeg ved, at der er mange, der søger job her, og jeg er i hvert fald klar, siger Sarah Svalgaard. Hun var især glad for, at det Nordjyske Mediehus var til stede på messen. - Jeg har altid været meget interesseret i journalistik, så det er jo bare megafedt, at det Nordjyske Mediehus er her, siger Sarah Svalgaard, som havde fået sig en fin jobsnak både med mediehuset, men også med andre virksomheder på messen. Brug for folk til burgerrestaurant Blandt andre var McDonald’s til stede, for her er der lige for tiden brug for at ansætte medarbejdere til en ny restaurant, der åbner i Svenstrup til december. Her bliver der brug for 80-90 medarbejder på både deltid og fuldtid. Og restaurantchef Dea Poulsen fra McDonald’s i Svenstrup havde allerede, kort efter messen åbnede, ti ansøgere, der skulle til samtale. - Det går forrygende, så vi håber, at der er nogle imellem, som kan få et job hos os, siger Dea Poulsen. Hun er positivt overrasket over den store samfundsmæssige indsats, som poderne har udført under coronapandemien. - Vi håber virkelig, at der er nogle gode kandidater til vores virksomhed, som er Danmarks bedste arbejdsplads, lyder det fra Dea Poulsen. På jobmessen i Vejgaard Hallen var der et bredt udvalg af virksomheder repræsenteret. Blandt andre Salling Group, GLS, Forsvaret, Lauritz.com, Handicapafdelingen i Aalborg Kommune, Resturant MEST og Falck. Se vores reportage fra jobmessen i Vejgaard Hallen:

Referat:
Virksomheder på jobmesse i Vejgaard Hallen var ivrige efter at få fingre i de tidligere podere, som nu står uden job, efter coronapandemien er ved at klinge af.